分类：教育/科学-升学入学-中考
问题：关于描写“荷花”的古诗词名句？ 
回答：怨王孙 宋 李清照湖上风来波浩渺，秋已暮，红稀香少。水光山色与人亲，说不尽，无穷好。莲子已成荷叶老，清露洗，苹汀草。眠沙鸥鹭不回头，似也恨，人归早。荷花媚　荷花 宋 苏轼霞苞电荷碧。天然地、别是风流标格。重重青盖下，千娇照水，好红红白白。每怅望、明月清风夜，甚低不语，妖邪无力。终须放、船儿去，清香深处住，看伊颜色。菩萨蛮（荷花 宋 陈与义 南轩面对芙蓉浦，宜风宜月还宜雨。红少绿多时，帘前光景奇。绳床乌木儿，尽日繁香里。睡起一篇新，与花作主人.【江南】 江南可采莲， 莲叶何田田。 鱼戏莲叶间， 鱼戏莲叶东， 鱼戏莲叶西，鱼戏莲叶南，鱼戏莲叶北。 【采莲曲】王昌龄 荷叶罗裙一色裁， 芙蓉向脸两边开。 乱入池中看不见， 闻歌始觉有人来。 【晓出净慈送林子方】 杨万里 毕竟西湖六月中， 风光不与四时同。 接天莲叶无穷碧， 映日荷花别样红。 【一剪梅】北宋. 李清照 红藕香残玉簟秋，轻解罗裳，独上兰舟。 云中谁寄锦书来？雁字回时，月满西楼。 花自飘零水自流。一种相思，两处闲愁。 此情无计可消除，才下眉头,却上心头。 【荷花】 清. 石涛 荷叶五寸荷花娇，贴波不碍画船摇； 相到薰风四五月，也能遮却美人腰。 《爱莲说》宋·周敦颐 水陆草木之花，可爱者甚繁。晋陶渊明独爱菊，自李唐来，世人甚爱牡丹。予独爱莲之出淤泥而不染，濯清涟而不妖，中通外直，不蔓不枝，可远观而不可亵玩焉 ◇青阳渡~晋·乐府 青荷盖绿水，芙蓉披红鲜。下有并根藕，上有并头莲。 ◇咏芙蓉~南朝·梁·沈约 微风摇紫叶，轻露拂朱房。中池所以绿，待我泛红光。 ◇采莲~南朝·梁·吴均 锦带杂花钿，罗衣垂绿川。问子今何去，出采江南莲。辽西三千里，欲寄无因缘。愿君早旋返，及此荷花鲜。 ◇咏荷诗~江洪 泽陂有微草，能花复能实。碧叶喜翻风，红英宜照日。移居玉池上，托根庶非失。如何霜露交，应与飞蓬匹。 ◇咏同心芙蓉~隋·杜公瞻 灼灼荷花瑞，亭亭出水中。一茎孤引绿，双影共分红。色夺歌人脸，香乱舞衣风。名莲自可念，况复两心同。 ◇采莲曲~隋·殷英童 荡舟无数伴，解缆自相催。汗粉无庸拭，风裙随意开。棹移浮荇乱，船进倚荷来。藕丝牵作缕，莲叶捧成杯。 ◇古风（其二十六）~唐·李白 碧荷生幽泉，朝日艳且鲜。秋花冒绿水，密叶罗青烟。秀色粉绝世，馨香谁为传？坐看飞霜满，凋此红芳年。 结根未得所，愿托华池边。 ◇采莲曲~南朝梁·刘孝威 金桨木兰船，戏采江南莲。莲香隔浦渡，荷叶满江鲜。房垂易入手，柄曲自临盘。露花时湿钏，风茎乍拂钿。 ◇折荷有赠~唐·李白 涉江玩秋水，爱此红蕖鲜。攀荷弄其珠，荡漾不成圆。佳人彩云里，欲赠隔远天。相思无因见，怅望凉风前。 ◇荷花~李商隐 都无色可并，不奈此香何。瑶席乘凉设，金羁落晚过。回衾灯照绮，渡袜水沾罗。预想前秋别，离居梦棹歌。 ◇莲花~温庭筠 绿塘摇滟接星津，轧轧兰桡入白苹。应为洛神波上袜，至今莲蕊有香尘。 ◇晚出净慈寺送林子方~杨万里 毕竟西湖六月中，风光不与四时同。接天莲叶无穷碧，映日荷花别样红。 ◇钱氏池上芙蓉~文征明 九月江南花事休，芙蓉宛转在中洲。美人笑隔盈盈水，落日还生渺渺愁。 露洗玉盘金殿冷，风吹罗带锦城秋。相看未用伤迟暮，别有池塘一种幽。 ◇一剪梅~北宋·李清照 红藕香残玉簟秋， 轻解罗裳，独上兰舟。云中谁寄锦书来？雁字回时，月满西楼。花自飘零水自流。 一种相思，两处闲愁。此情无计可消除，才下眉头，却上心头。 ◇苏幕遮~北宋·周邦彦 燎沉香，消溽暑。鸟鸟雀呼睛，侵晓窥檐语。叶上初阳干宿雨，水面清圆，一一风荷举。 故乡遥，何日去？家住吴门，久作长安旅。五月渔郎相忆否？小楫轻舟，梦入芙蓉浦。 ◇莲塘~明·黄琼 苍茫漠漠董家潭，绿树阴阴向水湾。十里锦香看不断，西风明月棹歌还。 ◇采莲曲~李亚如 藕田成片傍湖边，隐约花红点点连。三五小船撑将去, 歌声嘹亮赋采莲。 ◇芙蓉~清·郑板桥 最怜红粉几条痕，水外桥边小竹门。照影自惊还自惜，西施原住苎萝村。 ◇藕乡随思~现代·暇文 晓别安宜古镇头，藕乡水泗荡轻舟；岸柳染绿清溪水，荷香沁沏金色秋。 异乡落泊伤穷乱，故里重归喜景稠；政通人和富由起，芙蓉仙子欣来游。 ◇夏日南亭怀辛大~孟浩然 山光忽西落，池月渐东上。散发乘夕凉，开轩卧闲敞。荷风送香气，竹露滴清响。 欲取鸣琴弹，恨无知音赏。感此怀故人，中宵劳梦想。 ◇【无题·其二】~李商隐 飒飒东风细雨来，芙蓉塘外有轻雷。金蟾啮锁烧香入，玉虎牵丝汲井回。 贾氏窥帘韩掾少，宓妃留枕魏王才。春心莫共花争发，一寸相思一寸灰。 ◇夏日怀友~徐玑 流水阶除静，孤眠得自由。月生林欲晓，雨过夜如秋。远忆荷花浦，谁吟杜若洲？良宵恐无梦，有梦即俱游。 ◇【浣溪沙】·薛昭蕴 倾国倾城恨有馀，几多红泪泣姑苏，倚风凝睇雪肌肤。吴主山河空落日，越王宫殿半平芜，藕花菱蔓满重湖。 ◇【南乡子】·李? 乘彩舫，过莲塘，棹歌惊起睡鸳鸯。游女带香偎伴笑，争窈窕，兢折团荷遮晚照。 ◇【浣溪沙】·李璟 菡萏香销翠叶残，西风愁起碧波间。还与韶光共憔悴，不堪看。 细雨梦回鸡塞远，小楼吹彻玉笙寒。多少泪珠无限恨，倚栏杆。 ◇【思帝乡】·孙光宪 如何？ 遗情情更多！永日水精帘下敛羞蛾。六幅罗裙地，微行曳碧波。看尽满地疏雨打团荷。 ◇【忆余杭】·潘阆 长忆孤山，山在湖心如黛簇，僧房四面向湖开，清棹去还来。 芰荷香喷连云阁，阁上清声檐下铎。别来尘土污人衣，空役梦魂飞。 ◇【采桑子】·欧阳修 荷花开后西湖好，载酒来时，不用旌旗，前后红幢绿盖随。画船撑入花深处，香泛金卮，烟雨微微，一片笙歌醉里归。 ◇【临江仙】·欧阳修 柳外轻雷池上雨，雨声滴碎荷声。小楼西角断虹明。阑干倚处，待得月华生。 燕子飞来窥画栋，玉钩垂下帘旌。凉波不动簟纹平。水精双枕，畔有堕钗横。 ◇【甘草子】·柳永 秋暮，乱洒衰荷，颗颗真珠雨。雨过月华生，冷彻鸳鸯浦。 池上凭阑愁无侣，奈此个单栖情绪！却傍金笼共鹦鹉，念粉郎言语。 ◇【蝶恋花】·晏几道 初捻霜纨生怅望。隔叶莺声，似学秦娥唱。午睡醒来慵一晌，双纹翠簟铺寒浪。雨罢苹风吹碧涨。 脉脉荷花，泪脸红相向。斜贴绿云新月上，弯环正是愁眉样。 ◇【生查子】·晏几道 长恨涉江遥，移近溪头住。闲荡木兰舟，误入双鸳浦。无端轻薄云，暗作廉纤雨。翠袖不胜寒，欲向荷花语。 ◇【阮郎归·初夏】·苏东坡 绿槐高柳咽新蝉，薰风初入弦。碧纱窗下洗沉烟，棋声惊昼眠。 微雨过，小荷翻，榴花开欲然。玉盆纤手弄清泉，琼珠碎却圆。 ◇【永遇乐】·苏东坡 明月如霜，好风如水，清景无限。曲港跳鱼，圆荷泻露，寂寞无人见。如三鼓，铿然一叶，黯黯梦云惊断。夜茫茫，重寻无处，觉来小园行遍。天涯倦客，山中归路，望断故园心眼。燕子楼空，佳人何在？空锁楼中燕。古今如梦，何曾梦觉，但有旧欢新怨。异时对，黄楼夜景，为余浩叹。 ◇【满庭芳】·黄庭坚 修水浓清，新条淡绿，翠光交映虚亭。锦鸳霜鹭，荷径拾幽萍。香渡栏干屈曲红妆映、薄绮疏棂。 风清夜，横塘月满，水净见移星。堪听，微雨过，姗藻荇，便移转胡床，湘簟方屏。 练霭鳞云旋满，声不断、檐响风铃。重开宴，瑶池雪满，山露佛头青。 ◇【黄莺儿】·晁补之 南园佳致偏宜暑。两两三三，修篁新笋出初齐，猗猗过檐侵户。 听乱芰荷风，细洒梧桐雨。午余帘影参差，远林蝉声，幽梦残处。 凝伫，既往尽成空，暂遇何曾住？算人间事，岂足追思，依依梦中情绪。 观数点茗浮花，一缕香萦炷。怪道人道：陶潜做得羲皇侣。 ◇【南柯子】·《唐宋诸贤绝妙词选》 十里青山远，潮平路带沙。数声啼鸟怨年华，又是凄凉时候在天涯！ 白露收残月，清风散晓霞。绿杨堤畔问荷花：记得那年沽酒那人家？ ◇【菩萨蛮】·魏夫人 红楼斜倚连溪曲，楼前溪水凝寒玉。荡漾木兰船，船中人少年。荷花娇欲语，笑入鸳鸯浦。波上暝烟低，菱歌月下归。 ◇【苏幕遮】·周邦彦 燎沈香，消溽暑。鸟雀呼晴，侵晓窥檐语。叶上初阳干宿雨。水面清圆，一一风荷举。故乡遥，何日去？家住吴门， 久作长安旅。五月渔郎相忆否？小楫轻舟，梦入芙蓉浦。 ◇【浣溪沙】·张元干 山绕平湖波撼城，湖光倒影浸山青，水晶楼下欲三更。雾柳暗时云度月，露荷翻处水流萤，萧萧散发到天明。 ◇【临江仙】·叶梦得 不见跳鱼翻曲港，湖边特地经过。萧萧疏风乱雨荷。微云吹尽散，明月堕平波。白酒一杯还径醉，归来散发婆娑。 无人能唱采菱歌。小轩枕簟，檐影挂星河。 ◇【念奴娇】·姜夔 闹红一舸，记来时尝与鸳鸯为侣。三十六陂人未到，水佩风裳无数。翠叶吹凉，玉容销酒，更洒菰蒲雨。嫣然摇动， 冷香飞上诗句。日暮，青盖亭亭，情人不见，争忍凌波去？只恐舞衣寒易落，愁入西风南浦。高柳垂阴，老鱼吹浪， 留我花间住。田田多少，几回沙际归路。